สวัสดีค่ะ คุณ อยากขอคำปรึกษาเรื่องรอบเดือนที่ผิดปกติค่ะ คือเดือนนึงจะมาสองครั้ง รอบแรกรอบเดือนจะมามากและห่างไปประมาณสัปดาห์กว่ารอบเดือนครั้งที่สองก็จะมาอีก แต่ไม่มากรอบนี้มาแบบกระปริดกระปรอย ไม่ปวดท้องมากแต่มีอาการหน่วงจี้ดๆนิดหน่อย เป็นแบบนี้มาสองเดือนแล้วค่ะ ไม่ทราบว่ามีความเสี่ยงเป็นมะเร็งไหมคะ และสามารถซื้อยาปรับฮอร์โมนมาทานเองได้ไหม (หมายเหตุ เพิ่งคลอดบุตรได้ปีกว่าและเคยฉีดยาคุมกำเนิดแบบคุมสามเดือนมาครั้งนึง ช่วงนั้นประจำเดือนมาทุกวันเลยค่ะช่วงที่ฉีดยาคุมแบบสามเดือน หลังจากหมดฤทธิ์ยาคุม รอบเดือนไม่มาห้าเดือน พอมาอีกทีก็มาแบบเดือนนึงสองครั้งค่ะ)
สวัสดีค่ะ เลือดออกผิดปกติทางช่องคลอดที่ไม่ใช่รอบเดือนอาจเกิดจาก-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ผลข้างเคียงจากการใช้ยาคุมกำเนิด โดยเฉพาะแบบฉีดหรือแบบฝัง-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-เนื้องอกมดลูก-ถ้าปนออกมากับปัสสาวะ อาจมีภาวะทางเดินปัสสาวะอักเสบในกรณีนี้หากเป็นหลังฉีดยาคุมกำเนิด อาจจะเกิดจากมีปริมาณยาเหลืออยู่ในร่างกายได้ ซึ่งหากยาถูกขับออกไปหมด จะมีไข่ตกและประจำเดือนมาตามปกติหากยังมีเลือดออกกระปริดกระปรอยไม่หาย แนะนำไปพบสูตินรีแพทย์ค่ะ เพราะการเลือดออกทางช่องคลอดที่ไม่ใช่ประจำเดือนเป็นภาวะผิดปกติ ต้องหาสาเหตุและแก้ไขค่ะ แพทย์อาจตรวจภายใน ตรวจปัสสาวะ ตรวจการตั้งครรภ์ ร่วมกับทำอัลตราซาวน์หน้าท้องเพื่อหาสาเหตุต่อไปการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง ถ้ามีอาการซีดอ่อนเพลียจากเสียเลือดมาก ไข้สูง ตกขาวผิดปกติ ควรรีบไปพบแพทย์